Source: https://www.riigiteataja.ee/akt/107012017001
Timestamp: 2020-04-02 00:57:04+00:00
Document Index: 1635618

Matched Legal Cases: ['§ 3', '§ 4', '§ 5', '§ 6', '§ 8', '§ 9', '§ 16', '§ 3', '§ 3', 'kohus ', '§ 5', '§ 4', '§ 5', '§ 6', '§ 8', '§ 9']

Riigi- ja kohaliku omavalitsuse asutuste riikliku registri pidamise kord – Riigi Teataja
Riigi- ja kohaliku omavalitsuse asutuste riikliku registri pidamise kord
Riigi- ja kohaliku omavalitsuse asutuste riikliku registri pidamise kord - sisukord
2 Asutuse registreerimine ja registriandmete muutmine
§ 3 Asutuse registreerimine
§ 4 Andmete muutmine
§ 5 Asutuse ümberkorraldamine
§ 6 Asutuse lõpetamine
3 Registriandmete ja -dokumentidega tutvumine ning nende säilitamine
§ 8 Registriandmete ja -dokumentide avalikkus
§ 9 Registriandmete kinnitatud väljatrükk
RT I, 07.01.2017, 1
Vastu võetud 05.01.2017 nr 2
Määrus kehtestatakse kohtute seaduse § 16 lõike 21 alusel.
Käesoleva määrusega kehtestatakse riigi- ja kohaliku omavalitsuse asutuste riikliku registri (edaspidi register) pidamise kord.
Registripidaja ülesandeid täidab Tartu Maakohtu registriosakonna registrisekretär, kes:
1) vaatab läbi käesoleva määruse § 3 lõikes 2 esitatud avalduse;
2) vajaduse korral küsib andmeandjalt täiendavaid andmeid või dokumente;
3) avalikustab esitatud andmed ja dokumendid.
2. peatükk Asutuse registreerimine ja registriandmete muutmine
§ 3. Asutuse registreerimine
(1) Asutuse registreerimise aluseks on:
1) seadus, millega avalik-õiguslik juriidiline isik on asutatud või põhiseaduslik institutsioon, Vabariigi Valimiskomisjon või kohus on moodustatud;
3) seadus, Vabariigi Valitsuse, ministri, riigisekretäri või maavanema õigusakt, millega riigiasutus on moodustatud, või
(2) Asutus esitab registripidajale Vabariigi Valitsuse 7. detsembri 1999. a määrusega nr 371 „Riigi- ja kohaliku omavalitsuse asutuste riikliku registri asutamine” kinnitatud riigi- ja kohaliku omavalitsuse asutuste riikliku registri pidamise põhimääruse § 5 punktides 1, 3–10, 17 ja 21–22 loetletud andmetega avalduse viivitamata pärast asutuse moodustamise akti või asutamise või moodustamise seaduse jõustumist.
(3) Registripidaja registreerib asutuse viie tööpäeva jooksul kõikide kohustuslike andmete esitamisest arvates ja väljastab selle kohta andmeandjale elektroonilise ärakirja.
§ 4. Andmete muutmine
(1) Registris avalikustatud andmete muutumisel on asutus kohustatud registripidajale esitama elektrooniliselt äriregistri ettevõtjaportaali kaudu avalduse uute andmetega viie tööpäeva jooksul andmete muutumisest arvates. Registripidaja muudab andmed viie tööpäeva jooksul arvates andmete esitamisest.
(2) Sidevahendite ja tegevusala andmete muudatused avalikustatakse automaatselt pärast andmete esitamist.
(3) Registripidaja võib registrit puudutavate suuremahuliste muudatuste korral muudatuste tegemise tähtaega pikendada, teavitades sellest andmeandjat e-kirjaga.
§ 5. Asutuse ümberkorraldamine
(1) Asutuse ümberkorraldamise korral esitab andmeandja elektrooniliselt äriregistri ettevõtjaportaali kaudu avalduse, milles märgib muutunud andmed ning millele lisab ümberkorraldusotsuse akti või ümberkorraldamise seaduse nimetuse ja vastuvõtmise kuupäeva, registripidajale viie tööpäeva jooksul otsuse jõustumisest arvates.
(2) Registripidaja avalikustab andmed asutuse ümberkorraldamise kohta viie tööpäeva jooksul käesoleva paragrahvi lõikes 1 nimetatud teabe esitamisest arvates.
§ 6. Asutuse lõpetamine
(1) Asutuse tegevuse lõpetamise korral esitab andmeandja elektrooniliselt äriregistri ettevõtjaportaali kaudu avalduse koos lõpetamisotsuse akti või lõpetamise seaduse nimetuse ja vastuvõtmise kuupäevaga registripidajale viie tööpäeva jooksul otsuse jõustumisest arvates.
(2) Registripidaja avalikustab andmed asutuse tegevuse lõpetamise kohta viie tööpäeva jooksul käesoleva paragrahvi lõikes 1 nimetatud teabe esitamisest arvates.
(1) Kui registripidaja saab teadlikuks, et registris on ebaõigeid andmeid, teavitab ta sellest e-kirjaga andmeandjat. Andmeandja on kohustatud esitama õiged andmed viie tööpäeva jooksul registripidajalt teate saabumise päevast arvates.
(2) Kui andmeandja saab teadlikuks, et registris on asutuse kohta ebaõiged andmed, on ta kohustatud viivitamata registripidajale õiged andmed esitama. Registripidaja parandab ebaõiged andmed viie tööpäeva jooksul õigete andmete esitamisest arvates.
(3) Registripidaja parandab omaalgatuslikult tema eksimusel andmete avalikustamisel tekkinud vea. Andmeandjat teavitatakse vea parandamisest elektroonilise ärakirja saatmisega andmeandja e-posti aadressil.
3. peatükk Registriandmete ja -dokumentidega tutvumine ning nende säilitamine
§ 8. Registriandmete ja -dokumentide avalikkus
Registriandmed ja -dokumendid on avalikud ja tasuta kättesaadavad ning nendega on võimalik tutvuda äriregistri veebilehe kaudu.
§ 9. Registriandmete kinnitatud väljatrükk
Registriandmete kinnitatud väljatrükk väljastatakse notaribüroos.
Registris säilitatakse alaliselt digitaalselt kõik asutuse registreerimiseks, registrisse kantud andmete muutmiseks ja tegevuse lõpetanud asutuse andmete registri arhiivi kandmise aluseks olevad dokumendid. Registris ei säilitata asutuse moodustamise ega lõpetamise õigusakte.
Määrus jõustub 11. jaanuaril 2017. aastal.